На основу члана 39. и члана 55. став 1. тачка 2. Закона о јавним набавкама ("Сл. гласник РС" бр. 124/12, 14/15 и 68/2015) и члана 6. Правилника о обавезним елементима конкурсне документације у поступцима јавних набавки и начину доказивања испуњености услова („Службени гласник РС, број 86/2015) и Одлуке о покретању јавне набавке мале вредности- добара број: 404-48/2019-V

ГРАД СРЕМСКА МИТРОВИЦА

ГРАДСКА УПРАВА ЗА ОПШТЕ И ЗАЈЕДНИЧКЕ ПОСЛОВЕ И ИМОВИНУ

22000 Сремска Митровица, Светог Димитрија бр.13.

Интернет страница: [www.sremskamitrovica.rs/javnenabavke](http://www.sremskamitrovica.rs/javnenabavke)

**објављује**

**ПОЗИВ ЗА ПОДНОШЕЊЕ ПОНУДА У ПОСТУПКУ ЈАВНЕ НАБАВКЕ МАЛЕ ВРЕДНОСТИ**

1. **Подаци о наручиоцу:**

|  |  |
| --- | --- |
| Назив наручиоца | Град Сремска Митровица, Градска управа за опште и заједничке послове и имовину |
| Седиште наручиоца | Светог Димитрија 13, Сремска Митровица |
| Интернет страница наручиоца  | [www.sremskamitrovica.rs/javnenabavke](http://www.sremskamitrovica.rs/javnenabavke)  |
| Матични број: | 08898774; |
| ПИБ: | 105935357; |

**2. Врста наручиоца**: градска и општинска управа.

1. **Врста поступка јавне набавке:** Поступак јавне набавке мале вредности.

1. **Предмет јавне набавке: добра**- Канцеларијски материјал по партијама, ЈН број:404-48/2019-V; **ОРН:30192000;**
2. **Предмет набавке је обликован по партијама:**

Партија 1 - Тонери, материјал за компјутерске штампаче и фотокопир апарате;

Партија 2 - Папир за штампаче, обрасци, блок роба и др.;

Партија 3 - Остали канцеларијски материјал.

 6. **Поступак се спроводи ради закључења уговора** о јавној набавци у поступку јавне набавке мале вредности.

 7. Уколико понуђач подноси **понуду са подизвођачем**, наводи проценат вредности набавке који се извршава преко подизвођача (максимум 50% ).

 8. **Критеријум за доделу уговора:** најнижа понуђена цена.

 9. **Начин преузимања конкурсне документације, односно интернет адреса где је конкурсна документација доступна:** Заинтересовани понуђачи могу преузети конкурсну документацију на Порталу јавних набавки или на интернет страници наручиоца: [www.sremskamitrovica.rs/javnenabavke](http://www.sremskamitrovica.rs/javnenabavke) где су позив за подношење понуда и конкурсна документација доступни.

10. **Начин подношења понуде и рок за подношење понуде:** Понуђач подноси понуду у затвореној коверти или кутији, затворену на начин да се приликом отварања понуда може са сигурношћу утврдити да се први пут отвара, **путем поште или непосредно –лично** на адресу наручиоца: Град Сремска Митровица, Градска управа за опште и заједничке послове, ул. Светог Димитрија бр.13, са напоменом: „**Понуда за набавку добара** – **Канцеларијски материјал, Партија \_\_ (**навести број партије**) - број:** **404-48/2019-V“ –не отварати,** а на полеђини коверте назив, број телефона и адреса понуђача.

У року за подношење понуде понуђач може да измени, допуни или опозове своју понуду, на начин који је одређен у конкурсној документацији.

Рок за подношење понуда јавне набавке мале вредности је осам дана од дана објављивања позива за подношење понуда на Порталу ЈН и на интернет страници наручиоца, односно до **14.02.2019.године до 9,00 часова**.

Наручилац је дужан да приликом пријема понуде на коверти, односно кутији у којој се понуда налази обележи време пријема и евидентира број и датум понуде према редоследу приспећа.

Неблаговремене понуде се неће разматрати.

11. **Место, време и начин отварања понуда:**

Отварање понуда спроводи се одмах након истека рока за подношење понуда, односно истог дана, тј. 14.02.2019. године у 10,00 часова у просторијама Града Сремска Митровица, Светог Димитрија 13, у присуству чланова Комисије за предметну јавну набавку.

Отварање понуда је јавно и може присуствовати свако заинтересовано лице.

12. **Услови под којима представници понуђача могу учествовати у поступку отварања понуда:** У поступку отварања понуда могу активно учествовати опуномоћени представници понуђача. Пре почетка поступка јавног отварања понуда, представници понуђача који ће присуствовати поступку отварања понуда, дужни су да Комисији за јавне набавке предају писмена пуномоћја, на основу којих ће доказати овлашћење за учешће у поступку јавног отварања понуда.

13. **Рок за доношење одлуке о додели уговора:** Одлука о додели уговора биће донета у року од 10 дана од дана отварања понуда. Одлуку о додели уговора, наручилац ће објавити на Порталу јавних набавки и на својој интернет страници у року од три дана од дана доношења.

12. **Лице за контакт:** Понуђач може у писаном облику тражити од наручиоца додатне информације или појашњења у вези са припремањем понуде. Контакт телефон: 022/ 215 2116, e-mail адреса: fin6@sremskamitrovica.org.rs особа за контакт Милица Јонић.